CELEX: 32016R0171
Language: sl
Date: 2015-11-20 00:00:00
Title: Delegirana uredba Komisije (EU) 2016/171 z dne 20. novembra 2015 o spremembi Delegirane uredbe Komisije (EU) 2015/98 o izvajanju mednarodnih obveznosti Unije iz člena 15(2) Uredbe (EU) št. 1380/2013 Evropskega parlamenta in Sveta v okviru Mednarodne konvencije za ohranitev tunov v Atlantiku in Konvencije o prihodnjem večstranskem sodelovanju ribištva severozahodnega Atlantika

10.2.2016   
            
            
               SL
            
            
               Uradni list Evropske unije
            
            
               L 33/1
            
         DELEGIRANA UREDBA KOMISIJE (EU) 2016/171
   z dne 20. novembra 2015
   o spremembi Delegirane uredbe Komisije (EU) 2015/98 o izvajanju mednarodnih obveznosti Unije iz člena 15(2) Uredbe (EU) št. 1380/2013 Evropskega parlamenta in Sveta v okviru Mednarodne konvencije za ohranitev tunov v Atlantiku in Konvencije o prihodnjem večstranskem sodelovanju ribištva severozahodnega Atlantika
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 15(2) Uredbe,
   ob upoštevanju naslednjega:
   
               (1)
            
            
               Odstavek 4 Priporočila št. 14-01 Mednarodne komisije za ohranitev tunov v Atlantiku (v nadaljnjem besedilu: ICCAT) o večletnem programu za ohranjanje in upravljanje tropskega tuna določa, da ribiška plovila skupne dolžine 20 metrov ali več, ki niso v registru ICCAT pooblaščenih plovil za ribolov tropskega tuna, ne smejo loviti, obdržati na krovu, pretovarjati, prevažati, prenašati, predelovati ali iztovarjati veleokega in/ali rumenoplavutega tuna na območju Konvencije ICCAT. Člen 3 Delegirane uredbe Komisije (EU) 2015/98 (2) izvzema to pravilo ICCAT iz uporabe obveznosti iztovarjanja iz člena 15(1) Uredbe (EU) št. 1380/2013, vendar le v zvezi z veleokim tunom. Ker je v praksi mogoč prilov rumenoplavutega tuna pri drugih vrstah ribolova, ki niso usmerjene na rumenoplavutega tuna, za katere velja obveznost iztovarjanja, bi bilo treba člen 3 Delegirane uredbe (EU) 2015/98 spremeniti tako, da bo poleg rumenoplavutega tuna vključeval veleokega tuna.
            
         
               (2)
            
            
               Člen 4(2) Delegirane Uredbe (EU) 2015/98 določa odstopanje od obveznosti iztovarjanja za modroplavutega tuna pod najmanjšo velikostjo, določeno v členu 9(1) Uredbe Sveta (ES) št. 302/2009 (3). Najmanjša velikost, določena v členu 9(1) uredbe (ES) št. 302/2009, je 30 kg ali 115 cm. Vendar je v členu 9(2) in (8) navedene uredbe določena drugačna najmanjša velikost za modroplavutega tuna, (i) ulovljenega v vzhodnem Atlantiku s plovili za prevoz vabe in plovili, ki lovijo s panulo; (ii) ulovljenega v Jadranskem morju zaradi gojenja; in (iii) ki so ga v Sredozemskem morju ulovili obalni mali ribiči, ki lovijo sveže ribe s plovili za prevoz vabe, parangali in plovili z ročnimi ribiškimi vrvicami. Člen 4(2) Delegirane uredbe (EU) 2015/98 bi bilo treba spremeniti, da bo vključeval najmanjšo velikost pod 30 kg ali 115 cm, določeno v členu 9(2) in (8) Uredbe (ES) 302/2009.
            
         
               (3)
            
            
               Člen 5 Delegirane uredbe (EU) 2015/98 določa odstopanja od obveznosti iztovarjanja glede mečarice (Xiphias gladius) v severnem Atlantiku. Ker odstavek 9 Priporočila št. 13-02 ICCAT za ohranjanje mečarice v severnem Atlantiku velja za mečarico, natovorjeno ali iztovorjeno v celotnem Atlantiku, bi bilo treba navedeni člen spremeniti, da bo zajet ves Atlantik.
            
         
               (4)
            
            
               Delegirano uredbo (EU) 2015/98 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Delegirana uredba (EU) 2015/98 se spremeni:
   
               1.
            
            
               Člen 3 se nadomesti z naslednjim:
               „Člen 3
               Veleoki in rumenoplavuti tun
               1.   Ta člen se uporablja za veleokega tuna (Thunnus obesus) in rumenoplavutega tuna (Thunnus albacares) v Atlantiku.
               2.   Z odstopanjem od člena 15(1) Uredbe (EU) št. 1380/2013 ribiška plovila, katerih skupna dolžina znaša 20 metrov ali več in ki niso v registru ICCAT pooblaščenih plovil za ribolov veleokega in rumenoplavutega tuna, ne smejo loviti, obdržati na krovu, pretovarjati, prevažati, prenašati, predelovati ali iztovarjati veleokega in rumenoplavutega tuna v Atlantiku.“
            
         
               2.
            
            
               V členu 4 se odstavek 2 nadomesti z naslednjim:
               „2.   Z odstopanjem od člena 15(1) Uredbe (EU) št. 1380/2013 je prepovedano loviti, obdržati na krovu, pretovarjati, prenašati, iztovarjati, prevažati, skladiščiti, prodajati, razstavljati ali ponujati v prodajo navadnega tuna:
               
                           (a)
                        
                        
                           katerega velikost ne presega najmanjše velikosti iz člena 9(1) Uredbe (ES) št. 302/2009; ali
                        
                     
                           (b)
                        
                        
                           v primerih, navedenih v členu 9(2) in (8) Uredbe (ES) št. 302/2009, katerega velikost ne presega najmanjše velikosti iz člena 9(2) in (8).“
                        
                     
         
               3.
            
            
               V členu 5 se odstavek 1 nadomesti z naslednjim:
               „1.   Ta člen se uporablja za mečarico (Xiphias gladius) v Atlantiku.“
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 28.12.2013, str. 22.
   
      (2)  Delegirana uredba Komisije (EU) 2015/98 z dne 18. novembra 2014 o izvajanju mednarodnih obveznosti Unije iz člena 15(2) Uredbe (EU) št. 1380/2013 Evropskega parlamenta in Sveta v okviru Mednarodne konvencije za ohranitev tunov v Atlantiku in Konvencije o prihodnjem večstranskem sodelovanju ribištva severozahodnega Atlantika (UL L 16, 23.1.2015, str. 23).
   
      (3)  Uredba Sveta (ES) št. 302/2009 z dne 6. aprila 2009 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju, spremembah Uredbe (ES) št. 43/2009 in razveljavitvi Uredbe (ES) št. 1559/2007 (UL L 96, 15.4.2009, str. 1).